
După aproape două mii de ani de propovăduire a Evangheliei 
despre Persoana lui Hristos ca Fiu al lui Dumnezeu şi Unic Mântui- 
tor al lumii, omenirea este încă în necunoştintă de cauză despre ce a 
reprezentat şi ce reprezintă Hristos pentru ea. Din diferite interese şi 
pentru avantaje imediate, mulţi aşa-zişi misionari, nu numai că au 
uitat sau uită să-l vestească lumii pe Hristos, ca unic model şi izvor 
de mântuire, dar se identifică pe ei cu Hristos, încât lumea este în 
mare derută. Hristos-Domnul ca Dumnezeu a văzut în timp cele ce 
se întâmplă chiar sub ochii noştri si a anunţat că multi vor veni în 
numele Lui zicând: „Eu sunt Hristos şi pe multi îi vor amăgi... şi 
multi profeti mincinoşi se vor ridica şi hristosi mincinosi şi vor da 
chiar semne şi minuni... Şi-i vor amăgi pe mulţi” (Mr 24,5,11,24). 
Ne place sau nu ne place, dar profeția Mântuitorului se împlineşte în 
zilele noastre. Se ştie că sunt sute şi sute de pretinşi mesia gata să 
ofere oamenilor căi noi şi modele de mântuire. 


La acestea se mai adaugă din păcate şi scăderea considerabilă 
a fervoarei creştine. De aceea găsim justificată şi binevenită tema 
propusă pentru acest simpozion despre Jisus Hristos ca Unic Mân- 
tuitor al lumii. În cele ce urmează ne propunem o sumară incursiune 
prin textele biblice ale primului Testament din care vom sublinia 
aspectul de jertfă al lucrării lui Hristos, calitatea de Unic Mijlocitor 
şi cea de Mântuitor, Celui ce a fost recunoscut şi mărturisit ca Fiu al 

lui Dumnezeu. În această întreită calitate L-au recunoscut si märtu- 
risit martorii oculari ai lucrării Domnului în lume şi pe aceia trebuie 
să-i credem întrucât mărturisirea lor a fost constantă şi secondată de 
o trăire jertfelnică. 


Cea dintâi mărturie, pe care o considerăm cea mai autorizată, 
a dat-o ultimul profet ce face legătura dintre cele două Testamente, 
Sfântul loan, pe care Domnul Iisus îl recunoaşte ca cel mai mare 
născut din femeie: „lată Mielul lui Dumnezeu Cel ce ridică păcatele 
lumii” (n 1,29). 


Spusele Sfântului loan Botezătorul, după ce L-a văzut pe lisus 
venind către el la râul Iordanului se constituie într-un răspuns dat 
iudeilor care îl confundau cu Cel aşteptat, întrucât îl întrebau dacă 
nu cumva este Ilie, Hristos sau Profetul (cf. In 1,19-25). Chiar dacă 
pentru cititorul modern cuvintele de mai sus nu mai au aceeaşi 
rezonanţă ca în vremea sfântului loan, ele îl duc totuşi cu mintea la 
ideea de jertfă şi indirect la materialul de jertfă care din timpuri an- 
cestrale a constituit metoda considerată cea mai eficace de refacere 
a comuniunii cu divinitatea. Jertfa este unanim recunoscută ca o 
experienţă profund umană, ca un act de comunicare cu divinitatea 
chiar cu mult înainte de invocarea Acesteia pe nume (cf. Fac 4,26.)! 
Biblia ne vorbeşte pe larg despre importanţa şi universalitatea jertfei 
ca formă generală de împăcare a omului cu Dumnezeu şi ca expresie 
a pietätii personale sau colective.” 


În mărturia lui loan despre Fiul lui Dumnezeu se conturează 
patru idei mari şi anume: 1) majoritatea iudeilor, preoții, leviţii, fariseii, 
ca şi ucenicii lui loan de altfel, aveau bine conturate reperele despre 
Mesia dintre care nu lipseau cele privitoare la aspectul de jertfă, 
fundamentate evident pe profetiile lui Isaia 53 şi Zaharia 12,10; 2) 
loan mărturiseşte în numele tuturor că lisus împlineşte o jertfă de 
ispäsire prefigurată prin sacrificiul mieilor de la cortul mărturiei şi 


|! C. Galeriu, Jertfă şi Răscumpărare, Harisma, 1991, p. 9. 

după aceea de la templu; 3) prin jertfa Sa, Hristos realizează iertarea 
păcatelor tuturor oamenilor pe care îi reprezintă recapitulativ în 
Persoana Lui înaintea divinului Părinte şi în final 4) El împlineşte de 
fapt profeția lui Isaia 53,7 care a anticipat cu aproape 800 de ani 
aspectul kenotic al operei mântuitoare a lui Hristos venit în lume cu 
destinaţia de a fi slujitor supus al lui Dumnezeu care îşi asumă 
suferința nemeritată pentru păcatele noastre.” 


Cartea Levitic (cap. 3,7; 7,15) şi nu numai, de fapt chiar prima 
carte biblică ne vorbeşte despre practica generală de a consuma carnea 
mielului în cadrul unui sacrificiu sau altul. Legea mozaică prin prescrip- 
tiile sale nu face decât să consfinteascä nişte practici, mult mai vechi 
la israeliți, referitoare la sacrificiului mielului (cf. Fac 4,4; 22,7). Ne 
întrebăm dacă nu cumva acele cutume s-au transmis prin descenden- 
ţii buni ai celui dintâi cuplu uman, despre care Biblia ne informează 
că invocau adesea numele lui Dumnezeu (cf. Fac 4,26). Din aceste 
considerente deci şi nu întâmplător sunt numiţi fiii lui Dumnezeu 
(cf. Fac 6,2). Dacă prin sacrificiul mielului secondat de invocarea 
numelui divin se realiza un raport de filiatie între om şi Dumnezeu, 
considerăm că acesta se practica de către unii israeliți chiar şi în 
Egipt şi de aceea li se şi porunceşte ca la instituirea Paştilor să 
sacrifice un miel sau un ied de un an pe care să-l consume în familie 
(cf. Ex 12,3,5). Acum practica adorării lui Dumnezeu prin sacrificiul 
mielului se generalizează, din îndemn divin şi evident capătă noi 
semnificaţii. Aşa se face că Legea a impus ca israelitii să jertfeascä 
în fiecare zi, dimineaţa şi seara, câte un miel de un an iar în zi de Sabat 
numărul se dubla (cf. Ex 29,39-41; Num 28,4). Din prevederile Legii 
rezultă că jertfele de miei creşteau progresiv până la şapte, la începu- 
tul lunilor calendaristice (cf. Num 28,11), în cele şapte zile cât dura 
Paştele (vers. 16-19), în ziua Cincizecimii tot şapte (vers. 26-27) ca 
şi la sărbătoarea trâmbitelor (cf. Num 29,1-2). Numărul mieilor se 
dubla şi la sărbătoarea corturilor, când timp de şapte zile se sacri- 
ficau câte 14 miei, iar în ziua a 8-a se jertfeau 7 (vers. 13-36). După 


Agneau de Dieu, în: „Nouveau Dictionnaire Biblique”, Edition Emmaüs, Suisse, 
1999, p. 47. 

cum se observä, progresul este geometric. În texte apare mereu cifra 
şapte. Se ştie că în antichitate cifra şapte avea o valoare simbolică. 
Prin ea se exprima deplinătatea, desăvârşirea (cf. Lev 26,18,21,24). 
Ideea de bază referitoare la sacrificii este că nu lipsea niciodată 
mielul. Acesta nu trebuia să aibă nici un defect deoarece integritatea 
acestuia îl simboliza pe lisus Hristos, mai exact puritatea Sa 
absolută, aşa cum preciza Apostolul Petru (cf. JPr 1,19). Creşterea 
numărului mieilor sacrificați probează pe de altă parte insuficiența 
acestui tip de jertfă şi se impunea instituirea alteia mai eficiente. 
Într-adevăr, Dumnezeu le-a arătat israeliților insuficienţa acelor jertfe 
şi a profetit prin gura lui Avraam, când era pe punctul de a-şi jertfi 
fiul, că „la timpul potrivit Dumnezeu se va îngriji de oaia jertfei 
Sale” (Fac 22,8). 


1. Iisus Hristos şi sacrificiul mielului 


Apostolul precizează cu insistență că sacrificiile programate 
printr-o decizie divină în perioada primului Testament, ca de altfel 
întregul cult mozaic, se constituiau în nişte autentice repere viitoare. 
Constituindu-se într-un fel de anticipare profetică a marelui sacrifi- 
ciu de pe cruce, sunt numite pe drept cuvânt „umbră a lucrurilor 
cereşti” (cf. Ev 8,4-5). Prin descrierea minuțioasă a ceremonialului 
jertfei, ca de altfel şi utilizarea aproape excesivă a mielului ca 
animal de jertfă, se dorea gravarea, în spiritul poporului partener de 
legământ, a adevărului că fără vărsarea sângelui, mielului mai ales, 
nu exista vreo posibilitate de reconciliere (cf. Ev 7,24-28; 9,7-8,11-14; 
10),1292).* Vărsarea sângelui în favoarea divinității, evident numai în 
cadrul unui ceremonial acceptat de Aceasta, este, din perspectivă bibli- 
că, o condiţie „sine qua non” a reconcilierii, dar arată totodată în mod 
simbolic jertfa cea mare a lui lisus-Mielul lui Dumnezeu. Prin sacri- 
ficiile de expiere îndeosebi a fost întrezărită tipologic jertfa deplină 
şi fără nici o meteahnă oferită lui Dumnezeu. Sângele Său a fost 
vărsat in locul omului păcătos şi a ajuns până în locul cel prea sfânt 


Sacrificies, în: „Nouveau Dictionnaire Biblique”, Editions Emmaüs, 1992, p. 1152. 

(cf. Ev 9,24). Mielul oferit ca jertfă pentru păcat se numea „aşam” 
(vină) întrucât vina celui păcătos era transferată acelei făpturi nevi- 
novate. Despre lisus, Apostolul neamurilor ne spune că s-a făcut 
„vină” (păcat) pentru noi „prin sângele Lui avem iertarea păcatelor, 
după bogăţiile harului Său, pe care L-a revărsat din belşug asupra 
noastră şi s-a făcut totodată Paştele nostru” (/Cor 5,7). Numai prin 
sângele Lui omul este cu adevărat eliberat precum altădată poporul 
Israel din Egipt, prin sângele unui miel.” 


În epistola către Romani, în care se regăseşte întreaga doctrină 
teologică a apostolului, este expusă în detalii concepţia paulină 
despre reconciliere: „Prin jertfă, Dumnezeu învederează dragostea 
Sa faţă de noi, prin aceea că, pentru noi Hristos a murit când noi 
eram păcătoşi. Cu atât mai vârtos, deci acum fiind îndreptati prin 
sângele Lui, ne vom izbăvi prin El de mânie. Căci dacă pe când 
eram vrăjmaşi ne-am împăcat cu Dumnezeu, prin moartea Fiului 
Său, cu atât mai mult, împăcaţi fiind ne vom mântui prin viaţa Lui” 
(Rom 5,8-10). Prin jertfa Sa, Domnul a acceptat să-şi verse sângele 
propriu şi de fapt al firii umane, care a ajuns până în tabernacolul 
ceresc (cf. Ev 8,1-13). 


2. Jertfa mielului pascal, anticipare a jertfei lui Hristos 


Instituirea, din porunca divină, înainte de eliberarea israelită 
de sub apăsătoarea robie egipteană, serbării paştelui, prin sacrifica- 
rea unui miel de un an, fără nici un cusur, avea ca motivaţie priori- 
tară conştientizarea oamenilor că locul central al sărbătorii îl consti- 
tuie ideea de ispăşire a păcatelor prin vărsarea sângelui considerat 
element vital (cf. Ex 12,22-23). Serbarea celui dintâi pasti s-a ţinut 
înaintea plecării propriu-zise. Scopul era ca fiii lui Israel să-şi amin- 
tească pe de o parte de momentul măreț realizat prin concursul lui 
Dumnezeu, iar pe de alta, sărbătoarea avea un caracter de simbol ce 
prefigura eliberarea dintr-o altă robie, ce nu se putea obține fără 


5 Jean Chevalier, Alain Gheerbrant, Dicţionar de simboluri, vol. 2, E.O., editura 

jertfă. După intrarea în pământul fägäduintei, deşi israelitii vin în 
contact cu felurite rituri ale băştinaşilor, continuă cu consecvență 
săvârşirea aceluiaşi ritual pascal al sacrificării şi consumării mielu- 
lui într-o ţinută care sugerează plecarea iminentă într-o lungă călăto- 
rie. Aceasta avea o vădită conotaţie simbolică, aceea că omul se află 
pe pământ, oricât de binecuvântat ar fi acesta, într-o stare de provi- 
zorat. El trebuie să-şi amintească statutul său de pelerin permanent 
spre un alt ţinut, spre o altă moştenire la care nu se poate totuşi 
accede decât prin asumarea jertfei mielului şi prin împărtăşirea cu 
trupul şi sângele acestuia (cf. Ex 12,11). Nici nu se putea o perce- 
pere şi acoperire simbolică mai adecvată pentru cele ce aveau să vină. 
Dacă pentru israelitul care n-ar fi consumat mielul pascal era impo- 
sibilă eliberarea din Egipt, tot aşa cel ce nu va mânca trupul Fiului 
Omului şi nu va bea sângele Lui, nu va avea viaţă în el (cf. In 4,53). 


Porunca divină dată israeliților de a consuma paştele într-o 
ţinută specială „cu coapsele încinse, încălțămintea în picioare şi toiege 
în mâini” şi mai ales cu mare grabă (cf. Ex 12,11) ne lämureste clar 
că sărbătoarea Paştelui nu era şi de fapt nu trebuia să se transforme 
într-un prilej de ospăț prelungit, ci doar o nouă ocazie din partea 
divinității de a-i conştientiza pe aleşii Săi că, în lume, sunt în stare 
de călătorie permanentă, că destinul lor este de a deveni beneficiarii 
unei cu totul alte fägäduinte mult mai consistente şi mai demnă de 
râvnit. Această idee abundă în scrierile neotestamentare prin care 
creştinii sunt îndemnați insistent să rămână legaţi de această lume ca 
de ultima realitate. Făcând o comparaţie între cele două chemări 
divine, cea din primul testament şi cea din al doilea, vedem că ambele 
au acelaşi obiectiv, accederea în starea de comuniune cu Dumnezeu. 
Motivația prioritară a chemării lui Israel în Canaan nu era doar moș- 
tenirea unui pământ, ci se urmărea, în primul rând, pregătirea lui în 
acea moştenire pentru a se maturiza spiritual în vederea unei altfel 
de chemări, aceea de a fi „seminţie aleasă, neam sfânt, popor ago- 
nisit de Dumnezeu, ca să vestească în lume bunätätile Celui care i-a 
chemat din întuneric la lumina Sa cea minunată” (/Pr 2,9; Ex 19,6). 

Jertfa mielului pascal era un simbol, o icoană a jertfei lui 
Hristos după cum şi tabernacolul pământesc era o replică a celui 
ceresc şi totodată un simbol.° 


Prin sacrificiul suprem, Mielul lui Dumnezeu, identificat şi de 
autorul Apocalipsei cu Iisus (cap. 6,16; 7,9,10,14,17; 8,1), a întemeiat 
Legământul cel Nou. Prin acesta s-a stabilit între Dumnezeu şi noi o 
nouă alianţă, pe de o parte, ca şi Moise care tot prin sângele unei 
jertfe a inaugurat legământul, pe de alta însă, cu totul diferit de acela 
întrucât Legământul cel Nou se propune cu blândetea caracteristică 
mielului. Într-adevăr, tăcerea lui lisus înaintea acelei înscenări de 
proces este grăitoare pentru acceptarea benevolă a sacrificiului ispăşitor 
întocmai ca un miel nevinovat care nu opune nici o rezistență când 
este dus spre junghiere (Mr 26, 62-63; In 19,9-10). Atitudinea lui 
lisus în faţa morții nemeritate i-a şocat pe reprezentanţii puterii 
politice şi religioase a timpului însărcinaţi cu îndeplinirea execuţiei. 
I-a şocat de asemenea nu atât faptul că a acceptat cu seninătate 
desăvârşită moartea, cât mai ales felul cum a murit, dispoziţia Sa 
sufletească fată de duşmanii pentru care s-a rugat până ce şi-a dat 
duhul: „Părinte, iartă-le lor că nu ştiu ce fac” (Lc 23,34). 


lisus Mielul lui Dumnezeu, supradenumit de Sf. Ioan „leul din 
semintia lui Iuda” (Ap 5,5) a biruit într-adevăr. A biruit ura, a biruit 
mânia, a biruit frica de moarte, încât sacrificiul de pe Golgota nu este 
doar un sacrificiu sângeros, cum au fost de altfel cu miile în istoria 
omenirii, ci este manifestarea firii divine în chip desăvârşit, cu lipsa de 
răutate specifică divinului. De aceea multi dintre cei ce L-au osândit si 
batjocorit pe lisus au fost constrânşi de evidenţa faptelor să-şi 
reconsidere atitudinea, să recitească altfel textul din Isaia 53,7 şi să-L 
recunoască pe lisus ca venit în lume ca slujitor al lui Dumnezeu, ca Cel 
chemat spre jertfă de la sânul mamei (cf. Is 49,1) şi să recunoască în 
anonimul lisus pe märetul personaj cu certe trăsături profetice.’ 


$ A. Robert et A. Feuillet, Introduction à la Bible, Tome II, éd. Desclée, 1959, p. 646-547. 


M. Fôerster, Le Christ et l'âme humaine, Généve 1924, p.102; 

Din perspectiva gândirii profetice, blândetea mielului simboliza 
deplina supunere faţă de cuvântul divin.” De aceea şi Sfinţii Părinţi 
ai Bisericii au văzut aproape în unanimitate în textul ioaneic citat 
prin gura Sfântului loan Botezătorul (cap. 1,29-36) o aluzie clară la 
slujitorul ce suferă, din Isaia 53,7. Spre finele veacului al II-lea, 
Meliton de Sardes, într-o omilie pascală, referă textul în cauză tot la 
lisus ca miel jertfit pentru expierea păcatelor poporului conform cu 
Isaia 53,7. 


Cu toate că a fost disprețuit de oameni, iar trupul Său a fost 
considerat blestemat şi aruncat în afara cetăţii cu făcătorii de rele, 
prin jertfa Sa, El a ajuns în locul cel prea sfânt (cf. Ev 9,24), în 
sanctuarul celest în care a intrat înaintea feţei Domnului Dumnezeu. 
Noutatea cea mare însă nu este doar aceea că a intrat în sanctuarul 
ceresc (cf. Ev 9,24) deoarece, ca Dumnezeu, fusese acolo şi înainte 
de întrupare şi unde rămâne pentru veşnicie. Acum însă a intrat 
acolo într-o nouă postură şi anume şi ca om, deci împreună cu firea 
noastră omenească, pentru a ne reprezenta în stare de jertfă curată 
înaintea Părintelui ceresc. De aceea sacrificiul Mielului Hristos rămâne 
cea mai mare noutate de sub soare şi totodată cel mai perfect sacri- 
ficiu ce are calitatea şi menirea de a şterge păcatele tuturor celor care 
se angajează să-l mărturisească. Hristos-Mielul lui Dumnezeu rămâne 
unica noastră şansă de sfinţenie şi de mântuire pentru că, într-adevăr, 
are puterea de a desfiinţa păcatul şi de a abroga toate sacrificiile 
practicate până la El şi inutil repetate.!! 


Dintre personalitățile biblice care prin ţinuta lor morală şi 
experienţele vieţii l-au prefigurat pe Iisus, un loc cu totul special îl 


Maurice Cocagnac, Simbolurile Biblice. Lexic Teologic, trad. de Mihaela Slăvescu, 
ed. Humanitas, Bucureşti 1997, p. 22. 

are patriarhul Iosif. Într-adevăr, asemănările dintre acesta şi lisus sunt 
remarcabile. Despre el, Biblia ne informează că era detestat de fraţii lui 
pentru că îi acuza la tatăl său (cf. Fac 37,2) pentru purtările lor rele. 
Ca şi Iosif, Hristos a fost urât de ai Săi pentru că nu găseau în El 
nimic condamnabil. Exegetul Ronald Knox face şi o altă analogie 
între patriarhul Iosif şi lisus şi anume, trimiterea aceluia de către 
tatăl său să vadă cum se achită fraţii săi păstori de această sarcină 
(cf. Fac 37,14) ar fi icoana trimiterii Fiului divin în lume pentru 
judecată. De asemenea coborârea lui Iosif într-o cisternä ar fi o 
icoană a punerii lui lisus în mormânt iar vinderea acestuia pe 20 de 
arginti ar fi prefigurat vinderea Domnului pe 30 de piese de argint. 
Dintre profeţii biblici, cel ce 1-a preînchipuit pe lisus Hristos atât 
prin sfintenia vieţii, întrucât s-a spus despre el că a fost cunoscut de 
Dumnezeu şi evident consacrat misiunii profetice chiar înainte de a 
se naşte (cap. 1,5) cât şi prin numeroasele încercări pe care le-a 
suportat cu o răbdare iesitä din comun”, a fost Ieremia. 


Nici profetul Daniel n-a rămas în afara reprezentării simbolice 
a lui Hristos. Exegetul Pierre Benoit face o foarte pertinentă asemănare 
între acuzarea pe nedrept a profetului, finalizată cu aruncarea în groapa 
cu lei şi Domnul lisus condamnat de contemporanii săi iudei din simplă 
gelozie, iar salvarea lui din groapa cu lei poate anticipa simbolic salva- 
rea Domnului din mormânt întrucât trupul Său n-a văzut stricăciunea. 


În calitatea Sa de Preot şi jertfă bineplăcută, Mesia-Hristos 
prin lucrarea Lui devine mijlocitorul păcii şi al reconcilierii dintre 
Dumnezeu şi umanitate, întruneşte la modul sublim atributele regale 
şi sacerdotale aşa cum L-a văzut cu ochi profetici Zaharia: „lată un 
om care va fi chemat Odraslä şi care va zidi templul Domnului. El 
va purta semnele regale şi va domni pe tronul Lui, şi un Preot va fi la 
dreapta Lui iar între ei va fi o pace desăvârşită” (cap. 5,13). * 


!2 Ronald Knox, Richesses de l'Ancien Testament, traduit de l’anglais par le R.P.A. 
Tennesan S.J., Paris 1952, p. 68-74. 


3 Bossuet, Méditation sur l'Evangile, tome premier, Paris 1992, p. 322-331. 


14 P, Paul-Marie de la Croix, U.C.D., L'Ancien Testament source de vie spirituelle, 
Paris 1952, pp. 430-431. 

Résumé 


On sait bien qu’après presque deux milles ans l'Évangile ait été répandu 
dans tout le monde. Au centre de l’Évangile se trouve l'enseignement de 
notre Seigneur, l’ Unique Sauveur du monde et la Personne bien aimée 
du Père. Vraiment, c’est dans l'histoire que Dieu s’est fait homme. 
Seulement par Son Fils Unique, Dieu nous a parlé et nous a assuré qu’Il 
est devenu pour nous l’unique voie du salut, la seule vérité et que Lui- 
même a le pouvoir d’offrir la vie. Sauf Lui, il n'y a pas d’autres moyens 
de salut. Malheureusement, aujourd'hui, plus qu’autrefois il y a un trop 
de gens qui se présentent comme médiateurs de salut et qui prétendent 
d’avoir la capacité d’offrir aux hommes les vrais moyens de salut. C’est 
pourquoi l’auteur de cette étude présente d’une perspective biblique la 
Personne de Jésus Christ comme Agneau de Dieu et en même temps 
L'Unique possibilité du salut. Vraiment c’est Lui qui a été prévu par les 
prophètes, et surtout par Essaie 53, comme envoyé dans le monde par 
Dieu afin qu’Il enlève les péchés des hommes (Jean 1, 29). A partir de 
son baptême il a été reconnu comme Sauveur de tous ceux qui 
Confesseront leur fois en Lui. 


